A produkciót először a február 4-i harmadik válogatóban adta elő, fellépési sorrendben tizedikként Radics Gigi "See It Through" című dala után. A válogatóban 41 ponttal holtversenyben a második helyen végzett, így továbbjutott az elődöntőbe. Az első elődöntőben február 10-én fellépési sorrendben nyolcadikként Henderson David "White Shadows" című dala után, és Kanizsa Gina "Fall Like Rain" című dala előtt lépett színpadra. Az elődöntőben 45 ponttal holtversenyben az első helyen végzett, így továbbjutott a verseny döntőjébe. A dalt utoljára a február 18-i döntőben adta elő fellépési sorrendben hetedikként Zävodi + Berkes Olivér "#háttérzaj" című dala után, és Kanizsa Gina "Fall Like Rain" című dala előtt. Pápai Joci dala a zsűritől 34 pontot kapott, így elsőként került be a négyes szuperfináléba. A közönségszavazás lezárása után kiderült, hogy a legtöbb SMS szavazatot az Origo című dal kapta, így Pápai Joci nyerte a 2017-es válogatót és ő képviselhette Magyarországot a 62. Eurovíziós Dalfesztiválon, Kijevben.